Diari Oficial de la Generalitat Valenciana


Sumari del DOGV 132, del 24-11-1983 (1983/802500)

RESOLUCIÓ de 15 d'octubre de 1983, de la Direcció General de Producció Agrària de la Conselleria d'Agricultura, Pesca i Alimentació, per la qual es regula l'aplicació del programa de mesures d'estímul i suport per a l'adquisició i la utilització en Règim cooperatiu de maquinaria i altres mitjans de producció, establerts en l'Ordre Ministerial de 26 de juliol de 1983 (<<Boletin Oficial del Estado>> de 8 de setembre de 1983).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/1983/10/15/(1)/dof/vci/html**

### Dades del document

Número de DOGV
:   132

Data del DOGV
:   24-11-1983

Secció del DOGV
:   DISPOSICIONS GENERALS

Número del document
:   1983/802500


Data del document
:   15-10-1983

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

Resolució de 15 d'octubre de 1983, de la Direcció General de Producció Agrària de la Conselleria d'Agricultura, Pesca i Alimentació, per la qual es regula l'aplicació del programa de mesures d'estímul i suport per a l'adquisició i la utilització en règim cooperatiu de maquinària i altres mitjans de producció, establerts en l'Ordre Ministerial de 26 de juliol de 1983 ("BOE" de 8 de setembre de 1983).  
L'Ordre Ministerial de 26 de juliol de 1983 («Boletín Oficial del Estado» de 8 de setembre de 1983, rectificada en el «Boletín Oficial del Estado» de 17 de setembre) sobre mesures d'estimul i suport per a l'adquisició i la utilització en règim cooperatiu de maquinària i altres mitjans de producció, estableix les normes generals per a la concessió d'ajudes a les agrupacions d'agricultors que apliquen mitjans de producció moderns.   
El Reial Decret de Transferències de 29 de desembre de 1981, núm. 3.533/81, atribueix a la Comunitat Autònoma Valenciana, entre altres competències, l?execució dels programes i actuacions d'interés general en relació amb l'ordenació i el foment dels mitjans de producció. Aquesta execució implica conseqüentment el desenvolupament específic i l'aplicació dins de l'àmbit territorial dels criteris, finalitats, requisits i objectius que estableixen els programes generals.   
Conseqüentment, en desplegament del que disposen l'Ordre Ministerial de 26 de juliol de 1983 i d'altres disposicions vigents, aquesta Direcció General disposa el següent:   
1.r Seran objecte d'ajuda les finalitats següents:   
a) Adquisició de maquinària agrícola, ramadera i forestal per a la utilització en règim comunitari.   
b) Inversions en instal·lacions, edificacions i equipaments necessaris per al subministrament, emmagatzematge, conservacio, aplicació, control de qualitat, processat o elaboració en comú de granes, altres productes alimenticis i subproductes agro-industrials per a la ramaderia, fertilitzants, productes fitosanitaris i zoosanitaris, llavors i plantes de vivar i qualsevol altre mitjà de producció que siga obtingut, adquirit o utilitzat en comú pels associats.   
No seran objecte d'ajuda les inversions destinades per a la transformació, industrialització o comercialització de productes agraris.   
2.n Podran ser beneficiaris de les subvencions:   
a) Cooperatives del Camp, les SAT i les Cooperatives de treball associat de caràcter agrari l'objecte de les quals inclou l'adquisició i utilització en comú de maquinària i d'altres mitjans de producció.   
b) Les agrupacions de defensa sanitària i les agrupacions per a tractaments integrals en l'agricultura.   
c) Altres agrupacions sense constitució formal que mitjançant normes o reglament de funcionament acordat per escrit pels membres, mire de realitzar alguna de les accions indicades a l'apartat anterior. Aquest tipus d'agrupació només podrà accedir a les subvencions quan a parer de la Direcció Provincial de Producció Vegetal no siga imprescindible que l'agrupació tinga possibilitat jurídica, siga perquè la naturalesa de les activitats comunes no nesessite una administració patrimonial i una gestió empresarial permanent i continuada.   
Tindran caràcter preferent aquelles sol·licituds la finalitat de les quals siga l'explotació comunitària integral; també agrupacions ja constituïdes en què les inversions a realitzar servesquen com a element de consolidació.   
En les agrupacions del grup c) el número mínim de components serà cinc.   
L'àmbit d'actuació haurà de ser municipal o, com a màxim, comarcal.   
3.r 1. Les accions indicades en el punt primer d'aquesta disposició només seran subvencionables quan la maquinària o els mitjans de producció a què siguen destinades les inversions s'utilitzen exclusivament en les explotacions dels membres de l'agrupació o en la pròpia de l'agrupació, quan es tracte d'una explotació comunitària o de treball associat, i queden exclosos d'aquestes subvencions aquelles màquines, instal·lacions, edificacions i equips, la finalitat dels quals siga fer serveis remunerats a tercers.   
2. Les subvencions només podran ser concedides per a maquinària i inversió de primera adquisició i instal·lació. En queden excloses les subvencions per a reposició o reparació de les ja existents.   
4.r Seran objecte d'ajuda les adquisicions o inversions que realitzen les entitats i agrupacions esmentades, per a la utilització en règim comunitari. Les adquisicions i les inversions objecte de subvenció i els percentatges a aplicar seran els següents:   
a) Adquisició de maquinària agrícola, ramadera o forestal.   
b) Inversions o adquisicions en edificacions, instal·lacions o equipaments per a subministraments, emmagatzematge, conservació, aplicació, control de qualitat, processat o elaboració en comú de:   
- Granes, altres productes alimenticis i subproductos agro-industrials per a la ramaderia.   
- Fertilitzants.   
- Productes fitosanitaris i zoosanitaris.   
- Llavors i plantes de vivar.   
- Altres mitjans de producció.   
c) No serà subvencionada l'adquisició de tractors i de collidores de cereals, llevat del cos especial i molt justificat de noves agrupacions que es constituesquen per a l'explotació comunitària integral.   
La concessió o denegació, en aquests casos, serà decidida per la Direcció General de Producció Agrària.   
S'exclouen d'aquestes ajudes les referides a transformació, industrialització o comercialització de productes agraris.   
Els percentatges màxims d'aplicació de les subvencions o les inversions i adquisicions seran els següents:   
a) Adquisició de maquinària:   
- De conreu i cultiu, collidores, sembradores, recollectores, empacadores, etc.: fins al 35%.   
- Per a tractaments fitosanitaris o aplicació d'herbicides i fertilitzants: fins al 35%.   
- Descorfadors, desgranadores, etc.: fins al 20%.   
- Altre tipus de maquinària: fins al 30%.   
b) Inversions i adquisicions assenyalades a l'apartat b) de la norma anterior.   
- Adquisició d'equipament: fins al 25%. - Instal·lacions: fins al 25%. - Edificacions: fins al 15%.   
c) Altres inversions o adquisicions en medis de producció agrària no específicats, a parar d'aquesta Direcció General de la Producció Agrària: fins al 10%.   
Les subvencions a les inversions i adquisicions aprovades per a l'aplicació dels percentatges anteriors no podran superar els limits següents:   
- Entitats a què es refereix l'apartat a) de la norma segona:  
 Adquisició de maquinària ; 2.500.000 Ptes.  
 Altres inversions 5.000.000 Ptes.  
- Agrupacions a què es refereixen els apartats b) i c)   
 d'aquesta norma.  
 Adquisició de maquinària 500.000 Ptes.  
 Altres inversions ................... 1.000.000 Ptes.  
5.é Les subvencions aprovades per la Direcció General de la Producció Agrària per a l'aplicació dels anteriors percentatges de subvenció no podran superar les quanties de 2.500.000 pessetes per a l?adquisició de maquinària i de 5.000.000 de pessetes per a les inversions referides a altres mitjans de producció, en el cas de les agrupacions a què es refereix l'apartat a) del punt segon, i 500.000 pessetes i 1.000.000 de pessetes, respectivament, en elsupòsit de l'apartat b) i c) del mateix punt.   
Excepcionalment podran superar-se les quanties de subvenció anteriors en les inversions específiques següents:   
- Inversions que col laboren en la repoblació forestal i en la conservació del sòl.   
-Aquelles que originen la creació de nous llocs de treball.   
- Les inversions que suposen un estalvi d'energia o de processos energètics alternatius.   
En aquests supòsits s'haurà de justificar suficientment la sol·licitud d'ajuda. La decisió correspondrà a la Direcció General de la Producció Agrària.   
6.é Per al càlcul de la subvenció de la maquinària i dels equips es considerarà con a valor l'aprovat com a preu de venda al públic per la Junta Superior de Preus.   
Unicament seran subvencionats les màquines i els equips d'importació, quan no n'hi haja producció nacional de caracteristiques anàlegues o suposen una novetat tecnológica en el mercat nacional.   
En el cas d'edificacions, les subvencions a concedir no superaran les xifres que resulten d'aplicar els percentatges indicats en el punt 4.r, als mòduls màxims d'inversions establerts pels serveis tècnics de la Direcció General de la Producció Agrària i que seran periodicament actualitzats.   
7.é Les sol·licituds, dirigides a la Direcció General de la Producció Agrària de la Conselleria d'Agricultura, Pesca i Alimentació, seran presentades en les Direccions Provincials de Producció Vegetal.   
Els impressos de sol·licitud podran ser obtinguts en aquestes Direccions, així com en els Serveis Comarcals d'Extensió Agrària, que a petició dels agricultors podran remetre-les a les Direccions Provincials de Producció Vegetal.   
8.é A la sol·licitud s'hi ha d'acompanyar una memoria explicativa en què es justifique la necessitat d'adquirir la maquinària, el pla d'utilització i la factura preforma, i, en el cas d'inversions per a d'altres mitjans de producció, la descripció de les inversions a realitzar, els plans o croquis de les instal·lacions, el detall dels pressupostos de les inversions, el termini per a la realització de les obres, el finançament d'aquestes i l'estudi econòmic de la inversió realitzada.   
La presentació d'una memòria no suposa la realització d'un projecte que puga ser exigible per a la concessió de llicències que puguen correspondre a d'altres òrganismos.   
8.1. En el cas de Cooperativa i SAT, s'hi han d'adjuntar també els documents seguents:   
a) Els estatuts, reglaments o escriptura de constitució, degudament inscrits al Ministeri de Treball i Seguretat Social o a l'lnstitut de Relacions Agràries, segons convinga, o, altrament, testimoni notarial de tot açò.   
b) Certificació del nombre de socis de l'agrupació i dels acords presos en Junta General de socis, per a la sol·licitud d'ajuda, fent'hi constar l'import d'aquesta i les finalitats per a les quals és destinada.   
c) Fotocòpia del NIF, així com del DNI dels membres de la Junta Rectora que han de subscriure la sol·licitud i el compromís. Relació dels membres de la Junta Rectora que són autoritzats per tal de representar-la en la gestió i formalització de l'ajuda, amb expressió del nom, cognoms i càrrec que hi exercesquen.   
8.2. Les agrupacions a què fan referència els apartats b) i c) del punt segon hauran d'anar acompanyades, a més, de les normes o reglaments de funcionament subscrits per tots els membres. També hauran de formalitzar les condicions mínimes següents:   
 Superficie total Has.  
Cultiu o aprofitament o explotació o unitats de ramat   
-------------------------------------------------------------------------------- --------  
Aprofitament forestal i pastures 150  
Cereals i cultius extens. de secà 80  
Ametler, olivera i vinya 40  
Cultiu de pastura o praderies 30  
Fruiters de regadiu 10  
Fruiters de secà 20  
Horticoles i agris 5  
Llanar i cubrí 250  
Bovi 25  
El número de membres no serà inferior a cinc, i s'hi haurà de presentar la relació de tothom: nom, cognoms, DNI, superficie explotada de cada classe de cultiu o unitats de ramat que possceixen i règim d'explotació.   
Han d'aportar una acta subscrita per tots els membres de l'agrupació en la qual s'expressaran les finalitats de l'agrupació, el reglament o les normes de fundicionament per a la utilització comunitària dels mitjans de producció adquirits i l'autorització expressa als membres que han de representar l'agrupació per a la gestió i formalització de l'ajuda.   
9.é Els sol·licitants hauran de prendre el compromís de no alienar els béns adquirits que hagen estat objecte de subvenció durant un termini de sis anys per a la maquinària i instal·lacions, i de deu per a obres civils, comptats a partir de la concessió de la subvenció; les Cooperatives i SAT hauran de comprometre?s, també, a incorporar l'import de les subvencions que se'ls concedesca a un fons del passiu que serà irrepartible fins a passats deu anys des de la concessió.   
10. Per les Direccions Provincials de Producció Vegetal serà proposada a la Direcció General de la Producció Agrària la concessió de les subvencions que convinguen, una vegada estudiades les sol·licituds quant a la conveniència i viabilitat de les millares i adquisicions i analitzades les factures preforma o pressupostos; aquestes concessions seran comunicades als interessats, tot indicant-los, alhora, el termini per a la formalització de les compres de maquinària i d'equips i de l'execució de les obres.   
11. Per sol·licitar el pagament de la subvenció s'haurà de presentar en la Direcció Provincial de Producció Vegetal·la factura definitiva de les màquines i dels equips, així com el certificat d'inscripció en el Registre de maquinària quan aquesta inscripció siga necessària. Les inversions en instal·lacions seran comprovades i certificada llur realització, amb les modificacions que haja autoritzat, si convingués, la Direcció Provincial de Producció Vegetal.   
València, a 15 d'octubre de 1983.   
El Direclor General de la Producció Agrària,  
GONÇAL CASANOVA I LOPEZ


Còpia Permalink ELI